ຊາວກໍາປູເຈຍຕັ້ງໃຈ ຮຽນຮູ້ຫລັກສໍາຄັນ ຂອງປະຊາທິປະໄຕ ແບບອາເມຣິກັນ (ເບິ່ງວີດີໂອລາວ/ອັງກິດ)
ເຫດຜົນ​ນຶ່ງ​ກໍເພື່ອວ່າ ​ພວກ​ເຂົາ​ເ​ຈົ້າຈະສາມາດ​ໂອນ​​ສັນຊາດ ​ເປັນຄົນອາ​ເມຣິກັນ​ໄດ້ ​ແລະ​ມີສິດ​ປ່ອນ​ບັດ ​​ໃນ​ການ​ເລືອກ​ຕັ້ງ​ປະທານາທິບໍດີ.
ຊາວກໍາປູເຈຍທີ່ເຂົ້າໄປອາໃສຢູ່ໃນເຂດນະຄອນລອສແອນເຈີເລສ ລັດແຄລິຟໍເນຍ ທີ່ຢາກ ຈະປ່ອນບັດເລືອກຕັ້ງເອົາປະທານາທິບໍດີສະຫະລັດ ໃນເດືອນພະຈິກທ້າຍປີນີ້ ກໍາລັງໄດ້ຮັບຄວາມຊ່ວຍເຫລືອເພື່ອໃຫ້ສາມາດປະກອບສ່ວນໃນການເລືອກຕັ້ງ ມີຊາວກໍາປູເຈຍປະມານ 6 ໝື່ນຄົນ ອາໃສຢູ່ໃນເຂດເມືອງດັ່ງກ່າວນີ້ ດັ່ງນັ້ນ ບັນດາເຈົ້າໜ້າທີ່ເລືອກຕັ້ງຈຶ່ງມີແຜນ ການທີ່ຈະສະໜອງເອກະສານສໍາລັບປ່ອນບັດເລືອກຕັ້ງ ໃຫ້ພວກເຂົາເຈົ້າເປັນພາສາຂະ ເໝນ ແລະຢູ່ໃນເມືອງນຶ່ງໃກ້ໆກັນນັ້ນ ຄືເມືອງ Long Beach ຊາວກໍາປູເຈຍໃນຫ້ອງຮຽນທີ່ສອນຄວາມຮູ້ທີ່ສໍາຄັນໆ ສໍາລັບການສອບເສັງ ເພື່ອປ່ຽນສັນຊາດ ກໍກໍາລັງພາກັນຕັ້ງໜ້າຮຽນໃຫ້ຫລາຍເທົ່າທີ່ຈະຫລາຍໄດ້ ແລະໄວເທົ່າທີ່ຈະໄວໄດ້ ຜູ້ສື່ຂ່າວວີໂອເອ Brian Calvert ມີລາຍງານ ກ່ຽວກັບເລຶ່ອງນີ້ ດັ່ງທອງປານຈະມາສະເໜີທ່ານ ທີ່ຫ້ອງການຂອງປະຊາຄົມຊາວຂະເໝນສາມັກຄີ United Cambodia Community ຫລື UCC ຊຶ່ງເປັນອົງການຊ່ວຍເຫລືອພົນລະເມືອງຂະ ເໝນ ຢູ່ໃນເມືອງ Long Beach ຊາວກໍາປູເຈຍທີ່ອາໃສຢູ່ໃນເມືອງນັ້ນ ກໍາລັງພາກັນຮໍ່າຮຽນເອົາຄວາມຮູ້ທີ່ສໍາຄັນທີ່ສຸດກ່ຽວ ກັບປະຊາທິປະໄຕແບບອາເມຣິກັນ ເຫດຜົນສ່ວນນຶ່ງກໍແມ່ນເພື່ອວ່າ ພວກເຂົາເຈົ້າຈະສາມາດໂອນສັນຊາດເປັນຄົນອາເມຣິກັນ ໄດ້ ແລະມີສິດປ່ອນບັດໃນການເລືອກຕັ້ງປະທານາທິ ບໍດີທີ່ຈະມາເຖິງນີ້ ແຕ່ນາງ Sara Pol-Lim ຫົວໜ້າອົງການ UCC ກ່າວວ່າມັນມີຄວາມໝາຍຫລາຍໄປ ກວ່ານັ້ນ ຊຶ່ງລາວກ່າວວ່າ: ປີນີ້ ຊາວກໍາປູເຈຍທີ່ມີສິດປ່ອນ ບັດເລືອກຕັ້ງຈະພົບວ່າ ມັນງ່າຍ ຂຶ້ນໜ້ອຍນຶ່ງ ປະຊາຄົມຊາວກໍາ ປູເຈຍ ຢູ່ໃນເມືອງໃນຝັ່ງຕາເວັນ ຕົກຂອງສະຫະລັດແຫ່ງນີ້ ໄດ້ ເຕີບໃຫຍ່ຂະຫຍາຍຕົວຂຶ້ນ ຫລາຍພໍ ຈົນທາງອໍານາດປົກ ຄອງ ທ້ອງຖິ່ນເຫັນວ່າ ເຂົາເຈົ້າ ສົມຄວນໄດ້ຮັບເອກະສານການ ປ່ອນບັດຕ່າງໆ ເປັນພາສາ ຂະເໝນ ເຖິງແມ່ນຈະບໍ່ມີສິດປ່ອນບັດ ເລືອກຕັ້ງໃນປີນີ້ກໍຕາມ ແຕ່ນາງ ລອຍ ວອຍ (Lorn Vouch) ກໍກໍາລັງຕັ້ງໃຈຮໍ່າຮຽນ ແລະຕິດ ຕາມເບິ່ງບັນຫາຕ່າງໆ ຊຶ່ງນາງ ກ່າວວ່າ: ສໍາລັບນາງ ວອຍ ແລ້ວ ສະພາບການເສດຖະກິດຂອງສະຫະລັດ ທີ່ອ່ອນແອຢູ່ໃນຂະນະນີ້ ແມ່ນເປັນບັນຫາທີ່ສໍາຄັນຫລາຍກວ່າສິ່ງອື່ນໃດ ຍ້ອນວ່າສະມາຊິກຄອບຄົວຂອງນາງ ບາງ ຄົນໄດ້ຕົກງານໄປ ນາງອະທິບາຍວ່າ: ພວກນັກຮຽນພາກັນລົມຫລິ້ນ ຢອກຫົວກັນເປັນບາງຄັ້ງບາງຄາວ ແຕ່ເຂົາເຈົ້າກໍພາກັນ ໝັ່ນຕັ້ງໃຈຮຽນ Michel Skidmore ຄູອາສາສະໝັກກ່າວວ່າ ພວກເຂົາເຈົ້າກໍາລັງສູ້ຊົນ ກັບການຮຽນຮູ້ ບັນຫາທີ່ສະລັບຊັບຊ້ອນ ລາວອະທິບາຍວ່າ: